**UKWELI KUHUSU AHMADIYYA**

**Kipeperushi cha Amsha-Amsha kila Mwezi**

**Toleo 06**

**Novemba 2011**

 **TOLEO HILI:**

* **Khatam**
* **Mwisho wa Unabii**
* **Tafsiri**
* **Nabii wa Mwisho**

**KHATAM**

Mara nyingi, Ahmadiyya wanadai kuwa neno *khatam/khatim* halina maana ya mwisho bali lina maana ya bora kabisa. Matokeo yake, wanadai kuwa Mtume Muhammad {Rehema na Amani zimshukie} ni Mbora wa Manabii, si wa mwisho.

Twaweza kuzisoma kamusi za Kiarabu kubaini maana ya *“Khatam”* lakini badala yake, mahali pake, tutamrejea mtu fulani wa Ahmadiyya kama ndiye Ulamaa mkubwa katika taaluma hii, Mirza Ghulam Ahmad. Yeye kalitumia neno *“Khatam”* mara nyingi kumaanisha mwisho. Anasema *“…Wazazi wangu hawakuwa na mtoto yoyote wa kiume wala wa kike baada ya kuzaliwa kwangu. Mimi ndiye niliyekuwa khatam-ul-awlaad kwa wazazi wangu”*  *(RK, Juz.15,* *Uk.479)* na halikadhalika, *“…Hakuna mtoto wa kiume baada yake, hivyo, yeye ndiye khatamul-walad.” (RK, Juz.15, Uk.482)* pia *“…Yeye ndiye khatam wa mlolongo wa viumbe, nina maana ni wa mwisho.” (RK, Vol.16, P.308)*

Je, hawaikubali ilimu hii? Je, hapo alikuwa na maana ya *m-bora* alipotumia neno *“Khatam”?* Mtume Mtukufu Muhammad {Rehema na Amani zimshukie} ndiye *khatam annabiyin* yaani yeye ndiye nabii na mtume wa mwisho wa Mwenyezi Mungu {SW}.

MWISHO WA UNABII

Kukanushwa kwa Mtume Muhammad {Rehema na Amani zimshukie} kama nabii na mtume wa mwisho ni kuukana Uislamu. Ni kuukadhibisha wahyi, ni kupuuza Hadith na ni kuukataa mwafaka wa Maulamaa tangu mwanzo wa Uislamu hadi leo. Qur’an iko wazi juu ya hili kwani Mwenyezi Mungu {SWT} anasema “Muhammad ni mwisho wa Manabii…” {33:40}.

Maafikiano ya Maulamaa wa Abu Hanifa {RA} Ibn Hajar Al-Asqalani (RA), Jalaluddin Suyuti (RA) hadi Maswahaba kama Ibn Abbas miongoni mwa wengine wengi ni kwamba hakuna nabii atakayekuja baada yake. Imam Ghazali {RA} amesema “..Hadith “Laa-Nabi Ba’di”, Mtume {SAW} alikuwa na maana, hatakuja nabii wala mtume yeyote. Ummah pia unaafikiana juu ya jambo hili kwamba hakuna nafasi ya maana nyingine au tofauti na hii. *(Al-Iqtisad fil-Itiqa, Uk. 114).*

Hadith ziko wazi juu ya jambo hili, Mtume Mtukufu {Rehema na Amani ziwe ju yake} kasema mara nyingi “…hakutakuwa na nabii baada yangu” {Bukhari} na “Unabii hautaendelea baada yangu.” {Musnad Ahmad}, kwa kiasi ambacho kuna zaidi ya Hadith mia juu ya jambo hili moja pekee. Kuyakataa maneno ya Mtume Muhammad {Rehema na Amani zimshukie} unamkanusha yeye na kumkanusha yeye ni kumkanusha Mwenyezi Mungu {SWT}.

**HADITH YA MWEZI**

**Tafadhali tembelea tovuti zifuatazo kwa habari zaidi kuhusu Ahmadiyya:**

www.alhafeez.org/rashid

www.letmeturnthetables.com

[www.thecult.info/blog](http://www.thecult.info/blog)

 **NABII WA MWISHO**

**HABARI ZAIDI**

Waislamu hawana tabu kulielewa neno “Khatam an-Nabiyyin” {Mwisho wa Manabii} kutoka sura ya 33 aya ya 40 ya Qur’an Tukufu. Ahmadiyya, wao, kwa sababu fulani, wana tabu katika kuitilia nguvu maana ya neno hili lakini tunawaomba wamrejee Mwasisi wao Mirza Ghulam Ahmad ambaye anatafsiri 33:40 kama *“Muhammad ndiye…wa kumalizia Manabii.”* *(Roohani Khazian, Juz. 3, IzalaAuham, Uk. 614).*

Maneno ya Kiurdu anayoyatumia ni *“Khatam kamai wala hai nabiyun ka”.* Mirza Ghulam Ahmad alikuwa ni mzushi wa hatua kwa hatua. Alianza kwa kudai kuwa yeye alikuwa ni ulamaa, kisha mujaddid, halafu akaja kujifananisha na Yesu {AS}, hatimaye, akadai kuwa bora kuliko Muhammad {Rehema na Amani zimshukie} na matokeo yake kuudai waziwazi unabii hali iliyompelekea kujigamba kuwa yeye ndiye nabii wa mwisho na hata kutoa madai kuanzia kuwa mwana wa Mungu hadi kuja njozi za kujiona yeye mwenyewe kuwa ni mungu. Alikuwa mtu aliyechanganyikiwa sana ambaye alijipinga mwenyewe katika kila dai. Ahmadiyya watakutaka uamini kuwa yeye alikuwa akidai unabii wa uandamizi tu yaani kaja kama mfuasi wa Nabii Muhammad {Rehema na Amani zimshukie} na manabii wengi wa aina yake wanaweza kuja baada yake.

Hata hivyo, jarida la aTnh eA hmadiyya {Upembuzi wa Dini}, linadai Mirza Ghulam ndiye “mtume wa mwisho wa Mungu”  *(Uk.197, Mei 1915*).

Yeye mwenyewe anadai kuwa *“Mungu ndiye aliyemtaka kumalizia jambo hilo na kukamilisha jengo {la Uislamu} kupitia tofali la mwisho…Mimi ndiye tofali hilo la mwisho.”*  *(RK, Juz.16, Uk.178)* na “nimepewa jina Isa, Masihi kwa sababu ukahalifa wa mtume bora kabisa {Muhammad} umekamilishwa nami” *(RK, Juz.16, Uk.324)* na mwishowe akikiri kuwa *“…Khatamiyyat {hatima} ilikamilishwa katika miladia ya sita”*  *(RK, Juz.16, Uk.310)* ambayo inaendana na enzi za Mirza Ghulam Ahmad.

Anadai “…kati ya njia zote zinazoelekea kwa Mungu mimi ndiye wa mwisho, na kati ya nuru Zake zote mimi ndiye wa mwisho” *(TEOI, Juz 4, Uk.50).*

Qur’an Tukufu inasema “…imekwishakufikieni nuru kutoka kwa Mwenyezi Mungu.” {5:15}.

Nuru ni Muhammad {Rehema na Amani zimshukie} na Kitabu ni Qur’an Tukufu. Mtume Muhammad {Rehema na Amani zimshukie} amesema, “nimekuachieni vitu viwili mkishikamana navyo, hamtapotea: Kitabu cha Mwenyezi Mungu na Sunnah ya Mtume Wake.” *(Mustadrak).* Mtume Muhammad {Rehema na Amani zimshukie} ndiye nuru ya Mwenyezi Mungu, na si nabii-magirini Mirza Ghulam Ahmad.

Mtume Mtukufu Muhammad {Rehema na Amani zimshukie} amesema, “Utume na Unabii umekwisha na hakutakuwa na Mtume na Nabii baada yangu.” ***(Sunan Tirimdhi, Hadith #2274)***

**ahmadi.flyer@gmail.com**

**user/farhan00**

**ahmadi\_flyer**

**TRANSLATION**